თეოდორ რუზველტი
თეოდორ (ტედი) რუზველტი (ინგლ. Theodore (Teddy) Roosevelt; დ. 27 ოქტომბერი, 1858 — გ. 6 იანვარი, 1919) — ამერიკელი პოლიტიკური მოღვაწე, პოლიტიკოსი და მწერალი. 1899-1900 წლებში ეკავა ნიუ-იორკის გუბერნატორის თანამდებობა. 1901 წლის მარტში კი ამერიკის რიგით 25-ე ვიცე-პრეზიდენტი გახდა. თუმცა, 1901 წელს, პრეზიდენტ უილიამ მაკ-კინლის მკვლელობის შემდეგ, ის ამერიკის რიგით 26-ე პრეზიდენტად დაინიშნა, ხოლო 1904 წელს მეორე ვადით იქნა არჩეული. აშშ-ის 26-ე პრეზიდენტი და 25-ე ვიცე-პრეზიდენტი რესპუბლიკური პარტიიდან. რუზველტი ცნობილი იყო თავისი ანტი-მონოპოლისტური და ეკოლოგიური პოლიტიკით. გარდა ამისა, რუსეთ-იაპონიის ომის დასრულებაში შეტანილი უდიდესი წვლილისთვის მიიღო ნობელის პრემია მშვიდობის დარგში.